Innhold

1	Hensikt	1

2	Målgruppe og avgrensning	1

3	Definisjoner	1

4	Ansvar	1

5	Gjennomføring	2

5.1	Mottak av leveranse	2

5.2	Kontroll	2

5.2.1	Kontroll av A-preparater	2

5.2.2	Kontroll av legemidler fra produksjonsavdelingen (TPN, cytostatika m.m.)	2

5.3	Legemidler som ikke kan leveres fra apotek ved første leveranse (restnoteringer)	3

6	Referanser	3

7	Endringer siden forrige versjon	3

Forankring i lov og forskrift

Hensikt

Retningslinjen skal sikre kontroll av mottatt leveranse fra sykehusapoteket mot bestilling. Retningslinjen skal også sikre forsvarlig håndtering av legemidler inntil de er riktig plassert i enhetens lager.

Målgruppe og avgrensning

Retningslinjen gjelder for alle enheter som mottar legemidler fra sykehusapoteket.

Definisjoner

Se Definisjoner Legemidler.

Ansvar

Sykepleier kontrollerer innholdet i leveransen og sjekker at feil blir rettet samt at feil legemiddel ikke blir tatt i bruk.

Ved apotekstyrt legemiddellager (ASL) har apotektekniker ansvar for kontroll av transportkasser som er forseglet med oransje strips (indikerer ASL-basisliste).

Portør har ansvar for å kontrollere leveranser av infusjons- og skyllevæsker.

Portørtjenesten er ansvarlig for at transporten fra apoteket til enhet foregår forsvarlig.

Gjennomføring

Enheter som benytter Meona logistikk må følge rutinene for varemottak i Meona som beskrevet i bruksanvisningen: Meona logistikk funksjonalitet.

Mottak av leveranse

Kvalifisert helsepersonell signerer på kvitteringsliste fra portør og sjekker antall kolli. Avvik skal oppklares av portør.

Legemidlene skal kontrolleres, settes på plass i lageret snarest mulig og kassene oppbevares forsvarlig inntil det kan skje. Grunnet hygiene bør ikke transportkassene plasseres samme sted hvor legemidler gjøres i stand (f.eks. arbeidsbenk). Skjer dette, må området rengjøres/desinfiseres etter gjeldende retningslinjer. Rengjøring og desinfeksjon av flater, inventar og utstyr.

Merknad: Blå transportkasser med kjølevarer må åpnes umiddelbart og innholdet settes på riktig sted i kjøleskap.

Vare med dårligst holdbarhet settes fremst på hyllen. For mer informasjon se Oppbevaring og kontroll av legemidler.

Kontroll

Legemidler kontrolleres mot Pakkseddel. Ved avvik skal dette meldes umiddelbart til sykehusekspedisjonen på telefon 975344, tast 2.

Feil leverte legemidler kan returneres etter avtale med sykehusekspedisjonen, jfr. Retur av legemidler.

Kontroll av A-preparater

A-preparater kontrolleres mot pakkseddel og føres inn i

Skjema for kontroll av legemidler (A- og B-preparater) med dobbeltkontroll. Se A- og B-preparater - kontroll med innkjøp og forbruk.

Kontroll av legemidler fra produksjonsavdelingen (TPN, cytostatika m.m.)

legemidlene kontrolleres mot rekvisisjon

ved avvik, kontaktes produksjonsavdelingen så raskt som mulig, tlf. 975350

for kontakt med apoteket utenom åpningstid: farmasøyt bakvakt på tlf. 93 21 78 78.

Hverdager kl. 15.30 – 23.00

Lørdager, søndager og helligdager kl. 08.00 – 23.00

Legemidler som ikke kan leveres fra apotek ved første leveranse (restnoteringer)

Dersom et legemiddel ikke kan leveres til avdelingen ved første leveranse, vil dette ikke lenger fremkomme på pakkseddel med legemiddelnavn og antall lik 0.

Ved leveringstider på 1-2 virkedager vil apoteket skrive en kommentar om at varen (legemiddelnavn og styrke) leveres med neste ordinære leveranse xx.xx.xxxx. Denne kommentaren vil være synlig på pakkseddelen.

Ved leveringstider på mer enn 2 virkedager vil bestillende enhet i tillegg motta en Restelapp hvor det gis informasjon om forventet leveringstidspunkt. Dersom forsinket levering medfører problemer for enheten, kan farmasøyt i sykehusekspedisjonen kontaktes for vurdering av alternative løsninger (tlf. 975344 – tast 2).

Restelappen plasseres på aktuell hylle på medisinrommet, slik at alle ser at legemiddelet er bestilt, men ikke levert. Dette for å unngå at varen blir bestilt på nytt. Restnoterte legemidler vil automatisk bli levert når sykehusekspedisjonen får varen til lager igjen.

Referanser

Interne referanser

1.2.2.1-02	Definisjoner Legemidler
1.2.2.1-03	Fordeling av ansvar og oppgaver innen legemiddelhåndtering
1.2.2.1-09	Medisinrom
1.2.2.1-12	Forankring i lov og forskrift
1.2.2.2-06	Oppbevaring og kontroll av legemidler
1.2.2.2-09	Avfallshåndtering, legemidler
1.2.2.2-10	Retur av legemidler
1.2.2.4-01	A- og B-preparater - kontroll med innkjøp og forbruk
1.2.2.4-02	Skjema for kontroll av legemidler (A- og B-preparater)
1.2.7.12-09	Meona logistikk funksjonalitet
1.2.9.2-09	Rengjøring og desinfeksjon av flater, inventar og utstyr

Eksterne referanser

Endringer siden forrige versjon

Rettet åpningstid vaktordningen.

Forlenget gyldighet til 16.01.2026

Sykepleier, vernepleier, hjelpepleier, helsefagarbeider, lege, evt. apotektekniker